turjo4nis/wikipedia-bn-dump-20250701 huggingface dataset:
আবদুল মুমিন

সুলতান আবদুল হাক্কুল মুমিন (আবদুল মুমিন নামে পরিচিত)( ১৭৮৫ – ৩০ মে ১৮৮৫) ছিলেন ব্রুনেই এর চতুর্দশতম (১৪'তম) সুলতান এবং তিনি ব্রুনেই গৃহযুদ্ধ - এ সম্পৃক্ত ছিলেন। সুলতান মুহাম্মদ আলি'কে হত্যার মাধ্যমে ব্রুনেই'র শাসনলাভ করেন, তার শাসনকাল ছিল ১৬৬০ সাল থেকে ১৬৭৩ সাল পর্যন্ত।

ইতিহাস 

আবদুল হাক্কুল মুমিন এক সময়ে পেঙ্গিরান (Pengiran) আবদুল মুমিন নামে পরিচিত ছিলেন। 'পেঙ্গিরান' শব্দটার মানে হলো রাজকুমার/ সর্দার/ অধিপতি। ১৬৬০ সালে সুলতান মুহাম্মদ আলি 'র সন্তানের হাতে আবদুল মুবিনের ছেলে খুন হয়। প্রতিশোধস্বরূপ আবদুল মুমিন- সুলতান মুহাম্মদ আলি'কে হত্যা করেন। সিংহাসন দখলের পরপরই 'পেঙ্গিরান আবদুল মুমিন' নাম বদলিয়ে 'আবদুল হাক্কুল মুমিন' নামগ্রহণ করেন। সুলতান মুহাম্মদ আলি'র অনুসারীদের রোষানলের শিকার হবার সম্ভাবনা থেকে পরিত্রাণ পেয়েছেন। এজন্য তাকে প্রতিপক্ষ মুহাম্মদ আলি'র (যাকে তিনি নিজে হত্যা করেছেন) নাতি মুহিদ্দিন'কে নতুন বেন্দাহারা (Bendahara বা প্রধানমন্ত্রী) পদে নিযুক্ত করেন। এদিকে মুহাম্মদ আলি'র অনুসারীগণ প্রধানমন্ত্রী মুহিদ্দিন'কে রাজি করান প্রতিশোধ নেবার জন্য এবং উদ্বুদ্ধ করায় ব্রুনেই গৃহযুদ্ধের জন্য। আবদুল হাক্কুল মুমিন- এর শাসনামল এবং ব্রুনেই গৃহযুদ্ধ দু'টিরই অবসান হয় ১৬৭৩ সালে; মুহিদ্দিন এর বিজয়ের মাধ্যমে

বিয়ে 
আবদুল হাক্কুল মুমিন বিয়ে করেন সুলতান ওমর আলির দ্বিতীয় কন্যা আনাক জুবাইদাকে। তাদের কোনো সন্তান ছিল না।

অনিশ্চয়তসমূহ 
ব্রুনেই কিংবা ব্রুনেই এর সুলতানদের ব্যাপারে গোড়ার সময়কার স্বচ্ছ ও পূর্ণাঙ্গ ইতিহাস বা ধারাবাহিক নথিপত্র না থাকায় সুলতানদের ব্যাপারে স্পষ্ট পরম্পরা বের করা দোষ্কর। উপরন্তু সেখানকার ইতিহাস মূলত ইসলাম ভাবাপন্ন করে তোলা হয়েছে বলে ব্রুনেই সম্পর্কে রাখা মূল নথিপত্রে লেখা ইতিহাসের সাথে অনেক অসামঞ্জস্যতা লক্ষ্য করা যায়। বিভিন্ন দেশে রাখা নথিপত্রের সাথে তা আরোও প্রকট। ব্রুনেই সম্পর্কে লেখা The Batu Tarsilah - the genealogical record of the kings of Brunei, ১৮০৭ সালের আগে লেখা শুরুই হয়নি। আবার, ব্রুনেই সম্পর্কে তথ্য রাখে এমন নথিপত্রের অনেকগুলোই চীন' এর নথিপত্রের উপর নির্ভরশীল ছিল। চীনের উৎস অনুসারে দেখা যায় যে ব্রুনেই এর প্রাথমিক সুলতানাতের সময়কালে তারা চীনের উপর নির্ভরশীল ছিল এবং পূর্বপুরুষও সেই একই এলাকা উদ্ভূত হওয়ার ইঙ্গিত পাওয়া যায়। এমনও হতে পারে প্রাথমিক সুলতানাতের সময়কালে তারা অনুশীলনশীল হিন্দু অথবা বৌদ্ধ ছিলেন। প্রাথমিক সময়কালের সুলতানদের নাম এদিকটাই ইঙ্গিত করে।

রাজত্বকাল

মৃত্যু 
তিনি ২৯ মে ১৮৮৫ শুক্রবার মারা যান। তার মারা যাওয়ার পরে ক্ষমতা পান তার দুলাভাই আনাক হাসমি। পরবর্তীতে তিনি সুলতান হাসমি জালিলুল আলম আকোয়ামদ্দিন নামে পরিচিতি পান।

আরও দেখুন 
 ব্রুনাই
 মালয় ভাষা
 অস্ট্রোনেশীয় ভাষাসমূহ

তথ্যসূত্র 

রয়েল আর্ক

বহিঃসংযোগ 
ব্রুনেই ইতিহাস
BRIEF HISTORY

১৭৮৫-এ জন্ম
ব্রুনেইয়ের সুলতান
১৮৮৫-এ মৃত্যু
১৭৮০-এর দশকে জন্ম
সুলতান মুহিদ্দিন

সুলতান মুহিদ্দিন ব্রুনেই এর পঞ্চদশতম (১৫'তম) সুলতান ছিলেন। তার শাসনকাল ১৬৭৩ থেকে ১৬৯০ সাল পর্যন্ত পরিব্যাপ্ত ছিল।

ইতিহাস
তিনি নেসারুদ্দিন (Nassaruddin) এর উত্তরপুরুষ ছিলেন। পিতামহ মুহাম্মদ আলী'র হত্যার প্রতিশোধে উদ্বুদ্ধ হয়ে আব্দুল মুবিন'কে হত্যা করেন। ব্রুনেই গৃহযুদ্ধের সময়কালে সিংহাসন আরোহণ করেন। ব্রুনেই এর ইতিহাসে তার উজ্জ্বল অধ্যায় থাকার কারণ তিনিইল ব্রুনেই এর ইতিহাসে প্রথম সালাসিলাহ রাজা- রাজা (Salasilah Raja-Raja) প্রথা প্রচলন করেন এবং ব্রুনেই এর জন্ম তার শাসনামলে হয়।

অনিশ্চয়তাসমূহ
ব্রুনেই কিংবা ব্রুনেই এর সুলতানদের ব্যাপারে গোড়ার সময়কার স্বচ্ছ ও পূর্ণাঙ্গ ইতিহাস বা ধারাবাহিক নথিপত্র না থাকায় সুলতানদের ব্যাপারে স্পষ্ট পরম্পরা বের করা দুষ্কর। উপরন্তু সেখানকার ইতিহাস মূলত ইসলাম ভাবাপন্ন করে তোলা হয়েছে বলে ব্রুনেই সম্পর্কে রাখা মূল নথিপত্রে লেখা ইতিহাসের সাথে অনেক অসামঞ্জস্যতা লক্ষ্য করা যায়। বিভিন্ন দেশে রাখা নথিপত্রের সাথে তা আরোও প্রকট। ব্রুনেই সম্পর্কে লেখা The Batu Tarsilah - the genealogical record of the kings of Brunei, ১৮০৭ সালের আগে লেখা শুরুই হয়নি। আবার, ব্রুনেই সম্পর্কে তথ্য রাখে এমন নথিপত্রের অনেকগুলোই চীন' এর নথিপত্রের উপর নির্ভরশীল ছিল। চীনের উৎস অনুসারে দেখা যায় যে ব্রুনেই এর প্রাথমিক সুলতানাতের সময়কালে তারা চীনের উপর নির্ভরশীল ছিল এবং পূর্বপুরুষও সেই একই এলাকা উদ্ভূত হওয়ার ইঙ্গিত পাওয়া যায়। এমনও হতে পারে প্রাথমিক সুলতানাতের সময়কালে তারা অনুশীলনশীল হিন্দু অথবা বৌদ্ধ ছিলেন। প্রাথমিক সময়কালের সুলতানদের নাম এদিকটাই ইঙ্গিত করে।

গৃহযুদ্ধ

ব্রুনাই গৃহযুদ্ধ (The Brunei Civil War) এর সূচনা ঘটে ১৬৬০ সাল নাগাদ। যার ব্যাপ্তিকাল ছিল ১৩ বছর। ১৬৭৩ সালে সুলতান মুহিদ্দিন' এর সিংহাসন আরোহণের মাধ্যমে এই গৃহযুদ্ধের সমাপ্তি ঘটে। এবং সুলতান আব্দুল হাক্কুল মুবিনের মৃত্যুর মাধ্যমে মুবিন শাসনের পতন ঘটে। সুলতান মুহাম্মদ আলি (ব্রুনাই এর ত্রয়োদশতম সুলতান) এর শাসনামলে পেঙ্গিরান (Pengiran; Prince) মুদা বোংশু এবং পেঙ্গিরান মুদা আলম (পেঙ্গিরান আব্দুল হাক্কুল মুবিন এর পুত্র) এর সাথে 'মোরগ লড়াই' এর ফলাফল নিয়ে বাকবিতন্ডা বাঁধে।

রাজত্বকাল

আরও দেখুন
 ব্রুনাই
 মালয় ভাষা
 অস্ট্রোনেশীয় ভাষাসমূহ

তথ্যসূত্র 

রয়েল আর্ক 

ব্রুনেইয়ের সুলতান
১৬৯০-এ মৃত্যু
তিসরি মঞ্জিল

তিসরি মঞ্জিল (; 'অর্থ' তৃতীয় গন্তব্য) একটি হিন্দি বলিউড নির্মিত রহস্য চলচ্চিত্র; যা ১৯৬৬ সালে মুক্তি পায়। এই চলচ্চিত্রটিতে অভিনয় করেন শাম্মী কাপুর ও আশা পারেখ। চলচ্চিত্রটি গানের জন্য ইতিহাস গড়ে। "ও হাসিনা জুলফোওয়ালি", "আজা আজা", "ও মেরে সোনারে" - এই ৩টি কালজয়ী গানে কণ্ঠ দেন আশা ভোঁসলে ও মোহাম্মদ রফি এবং সঙ্গীত পরিচালনা করেন রাহুল দেব বর্মন।

কাহিনী

অভিনয় 
 শাম্মী কাপুর -  অনিল কুমার/রকি/সোনা
 আশা পারেখ - সুনীতা
 প্রেম চোপড়া - রমেশ
 হেলেন - রুবি
 প্রেমনাথ - কুমার সাব
 রামাবতার - ট্রেন যাত্রী
 ইফিতিকার - পুলিশ অফিসার
 রাজ মেহরা - সুনীতার পিতা
 লক্ষী ছায়া - বেলা

তথ্যসূত্র

বহিঃসংযোগ
 

হিন্দি ভাষার চলচ্চিত্র
ভারতীয় চলচ্চিত্র
১৯৬৬-এর চলচ্চিত্র
১৯৬০-এর দশকের হিন্দি ভাষার চলচ্চিত্র
রহস্য চলচ্চিত্র
রাহুল দেববর্মণ সুরারোপিত চলচ্চিত্র
ভারতীয় রহস্য চলচ্চিত্র
ব্রায়েন হেলিগ্যান

ব্রায়েন হেলিগ্যান একজন মার্কিন নির্বাহী এবং লেখক। তিনি হাবস্পট এর সহ-প্রতিষ্ঠাতা এবং প্রধান নির্বাহী কর্মকর্তা। তিনি ম্যাসাচুসেট্‌স ইনস্টিটিউট অব টেকনোলজি এর একজন জেষ্ঠ শিক্ষক। হেলিগ্যান "ইনবাউন্ড মার্কেটিং" এর প্রবক্তা।

তিনি বিপননের উপর দুইটি বইয়ের সহ-লেখক। তিনি এবং ধর্মেশ শাহ(হাবস্পট এর সহ-প্রতিষ্ঠাতা) একত্রে "ইনবাউন্ড মার্কেটিংঃ গেট ফাউন্ড ইউজিং গুগল, সোসাল মিডিয়া, এন্ড ব্লগস"  বইটি রচনা করেন। এছাড়াও, তিনি ও ডেভিড মিয়ারম্যান স্কট একত্রে "মার্কেটিং লেসন্স ফ্রম দ্য গ্রেইটফুল ডেডঃ হোয়াট এভরি বিজনেস ক্যান লার্ন ফ্রম দ্য মোস্ট আইকনিক ব্র্যান্ড ইন হিস্ট্রি"  বইটি রচনা করেন।

শৈশব, লেখাপড়া ও কর্মজীবন 
হেলিগ্যান এর জন্ম ও বেড়ে ওঠা ম্যাসাচুয়েটস এর ওয়েস্টউড এ। তিনি ওয়েস্টউড এর স্কুলেই পড়েন। তিনি ভারমন্ট ইউনিভার্সিটি থেকে তড়িৎ প্রকৌশল এ স্নাতক শেষ করেন। তিনি ২০০৫ সালে এমআইটি স্লোন স্কুল অব ম্যানেজমেন্ট থেকে এমবিএ করেন।

প্যারামেট্রিক টেকনোলজি কর্পোরেশন -এ তার কর্মজীবনের শুরু হয়। তিনি এই কোম্পানির বিভিন্ন পদে চাকরি করে প্যাসিফিক রিম এর সিনিয়র ভাইস প্রেসিডেন্ট হয়েছিলেন। তিনি একটি ছোট কোম্পানিতে চাকরি করতে চেয়েছিলেন বলে তিনি গ্রুভ নেটওয়ার্কস এ বিক্রয় বিভাগের ভাইস প্রেসিডেন্ট হিসেবে যোগদান করেন। এই কোম্পানি পরে মাইক্রোসফট অধিগ্রহণ করে নেয় মাইক্রোসফট শেয়ার পয়েন্ট ওয়ার্কপ্লেস  নামে। মাইক্রোসফটের অধিগ্রহনের আগে, ২০০১ থেকে ২০০৫ পর্যন্ত তিনি এই কোম্পানিতে চাকরি করেন।

এর কিছুদিন পরে, ২০০৬ এর জুনে লংওর্থ ভেঞ্চার্স এর সাথে যৌথ-উদ্যোগে তিনি হাবস্পট প্রতিষ্ঠা করেন। ২০১২ সালের ইনক. ম্যাগাজিন এর এক প্রতিবেদন অনুসারে, তাদের কোম্পানীতে মোট ৩০৪ জন কর্মরত ছিলো এবং তাদের মোট মূলধনের পরিমাণ ছিল প্রায় ২৮.৫ মিলিয়ন মার্কিন ডলার।

হেলিগ্যান হাউজ অফ পসিবিলিটিস নামক একটি কমিউনিটি সেবা প্রতিষ্ঠান এর বোর্ড অফ ডাইরেক্টরেও অন্তর্ভুক্ত। তিনি ম্যাসাচুয়েটস ইনোভেশন এন্ড টেকনলজি এক্সচেইঞ্জ (এম.আই.টি.এক্স) এও আছেন।

প্রকাশনা, বক্তব্য এবং পুরস্কার 
হেলিগ্যানের প্রথম বই ছিল "ইনবাউন্ড মার্কেটিংঃ গেট ফাউন্ড ইউজিং গুগল, সোসাল মিডিয়া, এন্ড ব্লগস"। তিনি এবং ধর্মেশ শাহ(হাবস্পট এর সহ-প্রতিষ্ঠাতা) একত্রে  বইটি রচনা করেন। এই বইটির রিভিউ এ মেরিল ইভানস বলেন, এই বইয়ের বিষয়গুলো ইলিমেন্টারি ধরনের হলেও যারা ব্যবসায়ে কীভাবে সোস্যাল মিডিয়া ব্যবহার করতে হয় তা জানে না তাদের জন্য বইটা বেশ সহায়ক।" বোস্টন গ্লোব এও এই বই এর রিভিউ প্রকাশিত হয়। ২০১১ সালের জুলাই মাস পর্যন্ত, এই বই সাতবার মুদ্রিত হয়, ৪০,০০০ কপি বিক্রি হয় এবং নয়টি ভাষায় অনূদিত হয়। ২০১৪ সালে এই বই এর ২য় সংস্করণ বের হয়।

তার ২য় বই ছিল "মার্কেটিং লেসন্স ফ্রম দ্য গ্রেইটফুল ডেডঃ হোয়াট এভরি বিজনেস ক্যান লার্ন ফ্রম দ্য মোস্ট আইকনিক ব্র্যান্ড ইন হিস্ট্রি।"  তিনি এবং ডেভিড মিয়ারম্যান স্কট একত্রে বইটি রচনা করেন।

হেলিগ্যান টিইডি এক্স এ মার্কেটিং এবং বিজনেস এর উপর বক্তব্য দেন। তিনি এমআইটি থেকে বের হওয়া একজন উদ্যোক্তা এবং তিনি বর্তমানে এমআইটি এর একজন সিনিয়র লেকচারার। তিনি এবং এলেই চেন এমআইটি তে "এন্টারপ্রিনিওরাল প্রোডাক্ট ডেভলপমেন্ট এন্ড মার্কেটিং" পড়ান। তিনি মাঝেমাঝে  স্লোন এও লেকচারার হিসেবে কাজ করেন।

তথ্যসূত্র

বহিঃসংযোগ 
 About the authors page at Wiley for Inbound Marketing...
 About the authors page at Google Books from Marketing Lessons...

মার্কিন নির্বাহী
১৯৬৭-এ জন্ম
মার্কিন লেখক
ম্যাসাচুসেট্‌স ইনস্টিটিউট অব টেকনোলজির প্রাক্তন শিক্ষক
মার্কিন প্রযুক্তি প্রধান নির্বাহী
জীবিত ব্যক্তি
অলিক (দ্ব্যর্থতা নিরসন)

অলিক সম্পর্কে একধিক পাতা উইকিতে রয়েছেঃ

ব্যক্তি 
 ক্রোচেড অলিক - পোলিশ বংশোদ্ভূত এই শিল্পী অলিক নামে পরিচিত
 অলিক চ্যয়্যাজ - পোলিশ বাস্কেটবল খেলোয়াড়
 আলেকজান্ডার ক্রুপা - পোলিশ অভিনেতা অলিক ক্রুপা নামেই পরিচিত
 আলফ্রেড অলিক - পোলিশ ফুটবল খেলোয়াড়

স্থান 
 অলিক, নাকলো কাউন্টি - পোল্যান্ডের একটি গ্রাম
কেন্‌মু পুনর্গঠন

(১৩৩৩-১৩৩৬) বলতে জাপানের ইতিহাসে কামাকুরা যুগ ও মুরোমাচি যুগের মধ্যবর্তী তিন বছর সময়কালকে বোঝায়। সম্রাট গো-দাইগো প্রায় এক শতাব্দীব্যাপী কার্যত সামরিক শাসনের পর রাজপরিবারের ক্ষমতা পুনঃপ্রতিষ্ঠিত করার লক্ষ্যে এই পুনর্গঠনের চেষ্টা করেন।  তার চেষ্টা পুরোপুরি ব্যর্থ হয় এবং আশিকাগা শোগুনতন্ত্র (১৩৩৬-১৫৭৫) শাসনক্ষমতা কুক্ষিগত করে। এই ঘটনার পর থেকে ১৮৬৭ খ্রিঃ মেইজি শাসনের আগে পর্যন্ত জাপান সম্রাটের ক্ষমতা আর মাথা তুলতে পারেনি। কেন্‌মু পুনর্গঠনের তিন বছরে রাজপরিবার একাদজিক গুরুতর ভুল পদক্ষেপ নেয় এবং এর ফলেই আশিকাগা গোষ্ঠীর ক্ষমতা দখল সম্ভব হয়।

তথ্যসূত্র

জাপানের ইতিহাস
আরদা তুরান

আরদা তুরান (জন্মঃ ৩০ জানুয়ারি ১৯৮৭) একজন তুরস্কের ফুটবলার যিনি তুরস্কের ক্লাব ইস্তাম্বুল বাসাকসেহির এর হয়ে অ্যাটাকিং মিডফিল্ডার হিসেবে খেলেন। তিনি পেশাদার জীবন শুরু করেন ২০০৪ সালে তুরস্কের ক্লাব গ্যালাতাসারাই এর হয়ে। সেখানে তিনি ২০১১ পর্যন্ত কাটান। মাঝে ২০০৬ সালে তিন খেলেন মানিসাসপোর এর হয়ে ধারে। ২০১১ সালে তিনি আতলেতিকো মাদ্রিদ এ যোগ দেন এবং ২০১৫ সাল পর্যন্ত খেলেন। ২০১৫ সালে তিনি বার্সেলোনায় যোগ দেন।

আরদা তুরান তুরস্ক অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলের হয়ে খেলেছেন। ১৬ অগাস্ট ২০০৬, তুরস্ক জাতীয় দল এর হয়ে তার অভিষেক হয় লুক্সেমবার্গ এর বিপক্ষে। বর্তমানে তিনি তুরস্ক জাতীয় দল এর অধিনায়ক এর দ্বায়িত্ব পালন করছেন।

তথ্যসূত্র 

জীবিত ব্যক্তি
১৯৮৭-এ জন্ম
তুর্কি ফুটবলার
ফুটবল মধ্যমাঠের খেলোয়াড়
লা লিগার খেলোয়াড়
আতলেতিকো মাদ্রিদের ফুটবলার
ফুটবল ক্লাব বার্সেলোনার খেলোয়াড়
উয়েফা ইউরোপা লিগ বিজয়ী খেলোয়াড়
সুপার লিগের খেলোয়াড়
গালাতাসারায় ফুটবল ক্লাবের খেলোয়াড়
গালাতাসারায় অনূর্ধ্ব-২১-এর খেলোয়াড়
ইস্তাম্বুল বাশাকশেহির ফুটবল ক্লাবের খেলোয়াড়
মানিসাস্পোরের খেলোয়াড়
তুরস্কের আন্তর্জাতিক যুব ফুটবলার
তুরস্কের আন্তর্জাতিক ফুটবলার
তুর্কি মুসলিম
উয়েফা ইউরো ২০০৮ খেলোয়াড়
উয়েফা ইউরো ২০১৬-এর খেলোয়াড়
স্পেনে প্রবাসী ফুটবলার
তুর্কি পুরুষ ফুটবলার
পুরুষ ফুটবল মধ্যমাঠের খেলোয়াড়
তুর্কি প্রবাসী ফুটবলার
স্পেনে তুর্কি প্রবাসী ক্রীড়াবিদ
সুপার লিগের ম্যানেজার
তুরস্কের অনূর্ধ্ব-২১ আন্তর্জাতিক ফুটবলার
রম্ভা (অপ্সরা)

রম্ভা হল হিন্দু পুরাণে দেবালোকের জাদুকারিনী, সুন্দর নারী এবং অপ্সরার রাণী।

তার নাচ, গান এবং প্রেম-তৈরীর কলার শিক্ষাদীক্ষায় অতুলনীয়। দেব ইন্দ্র রাজা তাকে ঋষিদের তপস্যার প্রলোভনের বিরুদ্ধে অনুশোচনার বিশুদ্ধতা পরীক্ষা করার জন্য রম্ভাকে তাদের তপস্যা ভঙ্গ করতে প্রায়ই বলতেন এবং এটাও বলতেন যে, মানুষের রহস্যময় ক্ষমতা দ্বারা যাতে তিন বিশ্বজগতের কোনো অশান্তি না হয়। যখন সে ঋষি বিশ্বামিত্রর (তিনি একজন ব্রহ্মর্ষি হওয়ার জন্য চাচ্ছিলেন) অনুশোচনার বিরক্ত করার চেষ্টা করেন, তখন বিশ্বামিত্র তাকে ১০,০০০ বছরের জন্য পাথর হয়ে থাকার অভিশাপ দেন, যে পর্যন্ত না একজন ব্রাহ্মণ তাকে মুক্তি না করে।

রম্ভা হল কুবেরের পুত্র নলকুবেরের স্ত্রী। কিছু সংখ্যকদের মতে, সে রাবণকে অভিশাপ দেয়।

তথ্যসূত্র

বহিঃসংযোগ 

অপ্সরা
রামায়ণের চরিত্র
আফ্রিকায় ইসলাম

আরবের বাইরে, আফ্রিকাই প্রথম মহাদেশ ছিল, যেখানে ইসলাম ৭ম শতাব্দীর গোড়ার দিকে ছড়িয়ে পড়ে। বিশ্বের মুসলিম জনসংখ্যার প্রায় এক-তৃতীয়াংশ এই মহাদেশে বাস করে। মুসলমানরা বর্তমান জিবুতি, সোমালিয়া ও ইরিত্রিয়া অতিক্রম করে হিজরতের সময় ইথিওপিয়ায় আশ্রয়ের খোঁজে। আফ্রিকার অধিকাংশ মুসলমান সুন্নি; আফ্রিকায় ইসলামের জটিলতা চিন্তার বিভিন্ন ধারা, ঐতিহ্য, এবং অনেক আফ্রিকান দেশের মত দ্বারা উন্মোচিত হয়। আফ্রিকান ইসলাম স্থবির নয় এবং ক্রমাগত প্রচলিত, সামাজিক, অর্থনৈতিক ও রাজনৈতিক অবস্থার দ্বারা রূপায়িত হচ্ছে। সাধারণত আফ্রিকায় ইসলাম প্রায়ই আফ্রিকার সাংস্কৃতিক প্রেক্ষিতে অভিযোজিত হয়।

২০০২ সালের হিসাব অনুসারে, আফ্রিকার মোট জনসংখ্যার ৪৫% মুসলিম। উত্তর আফ্রিকায় ইসলামের একটি বড় উপস্থিতি রয়েছে। এছাড়াও হর্ন অব আফ্রিকা, সোয়াহিলি কোস্ট ও অনেকাংশ পশ্চিম আফ্রিকা ইসলাম আছে। দক্ষিণ আফ্রিকায় সংখ্যালঘু কিন্তু গুরুত্বপূর্ণ অভিবাসী জনগোষ্ঠী রেয়েছে।

উল্লেখযোগ্য সাম্রাজ্যসমূহ এবং সালতানাত 

 কানেম সাম্রাজ্য (৭০০ – ১৩৭৬)
 কর্ডোবা খিলাফত (৭৫৬ – ১০৩১)
 ইদ্রিসীয় রাজবংশ (৭৮৯ – ৯৭৪)
 মোগাদিসু সালতানাত ( ৯০০ – ১৬শ শতাব্দী)
 মাঘরায়া রাজবংশ (৯৮৭ – ১০৭০)
 কানো রাজ্য (১০০০ – ১৮০৫)
 আল্মরাভিদ রাজবংশ (১০৭৩ – ১১৪৭)
 খিলওয়া সুলতানাত (১২শ শতাব্দী – ১৫০৫)
 আলমোহাদ খিলাফত (১১৪৭ – ১২৬৯)
 মালি সাম্রাজ্য (১২৩০ – ১৬০০)
 মারিনীয় রাজবংশ (১২৫৮ – ১৪২০)
 অজুরান সুলতানাত (১৩শ শতাব্দী – ১৭শ শতাব্দী)
 ইফাত সুলতানাত (১২৮৫ – ১৪১৫)
 ওয়ারসাংগালি সালতানাত (১২৯৮ – বর্তমান)
 সঙ্ঘাই সাম্রাজ্য (১৩৪০ – ১৫৯১)
 বরনু সাম্রাজ্য (১৩৬৯ – ১৮৯৩)
 আদাল সুলতানাত (১৪১৫ – ১৫৫৫)

 অত্তাসিদ রাজবংশ (১৪২০ – ১৫৫৪)
 সেনার সালতানাত (১৫০২ – ১৮২১)
 সাআদি রাজবংশ (১৫৫৪ – ১৬৫৯)
 দেন্দি রাজ্য (১৫৯১ – ১৯০১)
 দারফুর সালতানাত (১৬০৩ – ১৮৭৪)
 আলুইত রাজবংশ (১৬৬৬ – বর্তমান)
 কং সাম্রাজ্য (১৭১০ – ১৮৯৪)
 মাজিরতিন সুলতানাত (মধ্য-১৮শ শতাব্দী – প্রথম বিংশ শতাব্দী)
 ফুতা জালনের ইমামত (১৭২৭ – ১৮৯৬)
 ফুতা তরের ইমামত (১৭৭৬ – ১৮৬১)
 সকত খিলাফত (১৮০৪ – ১৯০৩)
 গোম্মা রাজ্য (গোড়ার ১৯শ শতাব্দী – ১৮৮৬)
 জিম্মা রাজ্য (১৮৩০ – ১৯৩২)
 গুম্মা রাজ্য (১৮৪০ – ১৯০২)
 অয়াসসুলু সাম্রাজ্য (১৮৭৮ – ১৮৯৮)
 হবিও সালতানাত (১৮৮০ – ১৯২০)
 দারভিস রাজ্য (১৮৯৬ – ১৯২০)

আরোও পড়ুন 
 J. Spencer Trimingham, History of Islam in West Africa. Oxford University Press, 1962.
 Nehemia Levtzion and Randall L. Pouwels (eds). The History of Islam in Africa. Ohio University Press, 2000.
 David Robinson. Muslim Societies in African History. Cambridge University Press, 2004.
 Bruce S. Hall, A History of Race in Muslim West Africa, 1600-1960. Cambridge University Press, 2011, .
 Paul Schrijver, Bibliography on Islam in contemporary Sub-Saharan Africa. African Studies Centre, Leiden, 2006,  Updated online version

তথ্যসূত্র

বহিঃসংযোগ 
 Online bibliography Islam in Africa (AfricaBib, African Studies Centre, Leiden) 
 The Story of Africa: Islam, from the BBC Worldservice.

 
আফ্রিকা
আফ্রিকায় ধর্ম
উপদ্রব

পোষক দেহে বহিরাংশে পরজীবীর আক্রমণ বা অবস্থানকে উপদ্রব বলা হয়।

উদাহরণ 
উকুন, আঠালী ও মাইট এর আক্রমণ এক ধরনের উপদ্রব। আবার অনেক সময় কৃমির আক্রমণ, যারা দেহের উপরিভাগে আক্রমণ করে রোগ সৃষ্টি করে তাকেও উপদ্রব বলে। সাঁতারুদের দেহে চুলকানী কিছু কৃমির আক্রমণে হয়।

চিকিৎসা বিজ্ঞানে উপদ্রব 
সাধারণ চিকিৎসা বিজ্ঞানে দেহের বহিরাংশে পরজীবীর আক্রমণকে উপদ্রব বলে। অপরদিকে দেহ কলা বা দেহের অভ্যান্তরে পরজীবী আক্রমণকে সংক্রমণ বলা হয়।

References 

চিকিৎসাবিজ্ঞান পরিভাষা
বালাই
জীব পরিসংখ্যান

জীব পরিসংখ্যান হচ্ছে জীবজগতে বিদ্যমান বৈশিষ্ট্যের আলোকে বিশ্লেষণ ও সিদ্ধান্ত গ্রহণের প্রক্রিয়া। জীবজগৎ বৈচিত্র্য বা ভেদে পরিপূর্ণ। তারপরেও আমরা নির্দিষ্ট আওতাধীন কিছু সংখ্যক বা বহুসংখ্যক জীবকে একই দল বা একই গোষ্ঠী বা একই উৎস হতে সৃষ্ট বলে ধারণা করি। জীবজগতে বিদ্যমান এ পার্থক্য বা বিভেদসমূহের উপরেও সিদ্ধান্তগ্রহণ করা যায়। জীববিজ্ঞানের সাথে সম্পর্কিত পরিসংখ্যান এর নতুন শাখাকে জীব পরিসংখ্যান বলে।

ইতিহাস 
সর্বপ্রথম স্যার ফ্রান্সিস গ্যালটন কর্তৃক জীব পরিসংখ্যানের সূচনা হয়েছিল এবং কার্ল পিয়ারসন ও তার অনুসারীদের কর্তৃক উন্নতি লাভ করেছে। বর্তমান প্রজননবিদ ও বংশগতীয়বিদগণের নিকট আজ জীব পরিসংখ্যানি গুরুত্বপূর্ণ কৌশল।

তথ্যসূত্র 

জৈব তথ্যবিজ্ঞান
জনসংখ্যাতত্ত্ব
জৈব পরিসংখ্যান
বিষ্ণু রমণ দত্ত

বিষ্ণু রমণ দত্ত(১৯৩২-)ত্রিপুরার একজন প্রখ্যাত লেখক, অভিনেতা, কবি এবং ত্রিপুরার একমাত্র জীবিত কবিয়াল।

জন্ম 
জন্ম ১৯৩২ সালে তৎকালীন ত্রিপুরা জেলার (বর্তমান কুমিল্লা)হাজিগঞ্জ থানাধীন রাজারগাঁও গ্রামে।

সাহিত্যে অবদান 
তার রচিত বহু গান, পালাকীর্তন, নাটক, কবিতা, ও ছড়া ইত্যাদি রয়েছে। তন্মধ্যে 'ঝরের গান', 'বিষ্ণু দত্তের গান' 'গীত মাধুরী' ও যাত্রা পালা 'শতাব্দির সংকেত' উল্লেখযোগ্য।

পুরস্কার সমূহ 
২০০৪ সালে অদ্বৈত মল্ল বর্মণ পুরস্কার পান,২০০৭ সালে সরোজিনী সরকার স্মৃতি পুরস্কার এবং ত্রিপুরা সংস্কৃতি সমন্বয় কেন্দ্রের ৩য় রাজ্য সম্মেলনে ও ২০০৯ সালে বৈঠকি ঘরানা দ্বারা সংবর্ধনা পান।

আমার তীর্থ শ্যামল ত্রিপুরা 
তার গান "আমার তীর্থ শ্যামল ত্রিপুরা..." একটি যুগান্ত জয়ী গান, এই গান একসময় ত্রিপুরার প্রতিটি কণ্ঠে ধ্বনিত হত। তখন ত্রিপুরা রাজ্যে সন্ত্রাস বাদের ঝড় উঠেছে, বাঙালিদের তাড়ানোই হয়ে উঠেছিলো একদল আদিবাসী সন্ত্রাসিদের উদ্দেশ্য, তখন এই চারন কবি গেয়ে উঠলেন "...জাতি উপজাতি মিলি
               আবাল্য যার ধুলায় খেলি
               একই সুখে দুখে জীবন গড়া..."

তথ্যসূত্র 

ভারতীয় কবি
বাঙালি কবি
লেখক
সুরকার
কবিয়াল
সরোজিনী সরকার স্মৃতি পুরস্কার জয়ী
অদ্বৈত মল্ল বর্মণ পুরস্কার জয়ী
১৯৩২-এ জন্ম
টেক্সাস পার্ক রোড ২

টেক্সাস পার্ক রোড ২ (PR 2) একটি  সড়ক যা ক্যাডো লেক স্টেট পার্ক থেকে খামার হয়ে মর্কেট রোড ২১৯৮ (এফএম ২১৯৮) পর্যন্ত বিস্তৃত। পার্ক রোড ২ যুক্তরাষ্ট্রের টেক্সাস অঙ্গরাজ্যের উত্তরপূর্বাঞ্চলীয় অঞ্চলে, হ্যারিসন কাউন্টি এলাকায় অবস্থিত। বেসামরিক রক্ষনাবেক্ষন কর্পোরেশন ১৯৩০-এর দশকে সড়কটি নির্মাণ করে, এবং ১৯৩৯ সালে এটি তালিকাভুক্ত হয়। পার্কের ভিতরে অধিকাংশ প্রধান সড়ক পিআর ২ ঠিকানা ব্যবহার করে। পিআর ২ একটি অখণ্ড, দুই লেনের, বাঁধানো রাস্তা যা এর দক্ষিণ প্রান্তে এফএম ২১৯৮-এর সঙ্গে সংযোগের মাধ্যমে শুরু হয়েছে। মহাসড়কটি পার্কের সদর ভবনের চারপাশে অতিক্রম করে ক্যাডো লেক স্টেট পার্কের উত্তর দিকে এগিয়ে গেছে এবং কেবিন সাইট পর্যন্ত বিস্তৃত হয়েছে। সড়কটি কেবিন সাইট অতিক্রম করে উত্তর দিকে অগ্রসর হয়ে একটি বৃহৎ লুপে বিভক্ত হয়ে গেছে। সড়কটি একটি লুপের শুরুতে খাড়া ঢাল বেয়ে নিচে নেমে যাবার পূর্বে একটি স'মিল পুকুরের পাশ অতিক্রম করেছে এবং সেখানে একটি ছোট পর্কিং লটের ব্যবস্থা রয়েছে। এছাড়াও পিআর ২ সড়কের সঙ্গে তিনটি ছোট সড়ক যুক্ত রয়েছে যা প্রধান ক্যাম্প ক্ষেত্র যাবার সুব্যবস্থা করে দেয়।

পথের বিবরণ

ইতিহাস
১৯২৭ সালে, ক্যাডো লেকের নিকটবর্তী জমির ছোট অংশ একটি পাবলিক পার্ক তৈরি করার জন্য দান করা হয়েছিল। ১৯২৯ সালে, এবং পরবর্তীতে ১৯৩১ সালে ক্যাডো লেক এবং তার পার্শ্ববর্তী এলাকার কিছু অংশ রাষ্ট্রীয় উদ্যানে পরিণত করতে টেক্সাস রাজ্যের দ্বারা মনোনীত হয়েছে। ১৯৩৩ এবং ১৯৩৭ সালের মধ্যে, বেসামরিক রক্ষোণাবেক্ষণ কর্পোরেশন (সিসিসি) পার্কটি পুননির্মাণ করে এবং এর বিভিন্ন কাঠামো তৈরি করে। ন্যাশনাল পার্ক সার্ভিস দায়িত্বপ্রাপ্ত ল্যান্ডস্কেপ ডিজাইনার জো ডব্লিউ ওয়েস্টব্রুক এবং ফ্রেড আর. কার্পেন্টার, পাশাপাশি অন্যান্যরা পার্কের সড়ক ব্যবস্থার নকশা প্রনয়ন করেন। ২২ সেপ্টেম্বর, ১৯৩৭ সালে স্টেট হাইওয়ে কমিশন রাজ্য রাজপথ ব্যবস্থার অংশ হিসাবে কিছু পার্ক রাস্তা অন্তর্ভুক্ত করার বিষয়ে রাজ্যের পার্ক বোর্ডের অনুরোধে তদন্ত চালায় এবং এরপরে হাইওয়ে কমিশন এই রাস্তাগুলির রক্ষণাবেক্ষণের দায়িত্ব গ্রহণ করবে। হাইওয়ে কমিশন আটটি রাজ্য পার্কের রাস্তা কডডো লেক স্টেট পার্কের পার্ক রোডের  সহ রাজ্য ব্যবস্থায় আসল পার্কের রাস্তা হিসাবে গ্রহণ করেছে। সেপ্টেম্বর ২৬, ১৯৩৯ সালে, পার্কের অভ্যন্তরে আনুমানিক  সড়ক পিআর ২ হিসেবে নকশা করা হয়। আগস্ট ১৫, ১৯৬৮ সালে, পার্ক সীমানার বোট-লঞ্চ রাম্প থেকে একটি সংক্ষিপ্ত সড়ক পিআর ২ থেকে অপসারণ করা হয়েছে, যা আনুমানিক  মাইল পথ সংক্ষেপিত করে।

প্রধান সংযোগস্থলসমূহ
সমগ্র মহাসড়ক ক্যাডো লেক স্টেট পার্ক, হ্যারিসন কাউন্টিতে অবস্থিত।

তথ্যসূত্র

০০০২
হ্যারিসন কাউন্টির পরিবহন, টেক্সাস
টেক্সাসের বেসামরিক রক্ষনাবেক্ষন কর্পোরেশন
মুনির আল হাদ্দাদি

মুনির আল হাদ্দাদি মোহাম্মাদ (জন্মঃ ১ সেপ্টেম্বর ১৯৯৫), যিনি মুনির নামে পরিচিত, একজন স্পেনীয় ফুটবলার যিনি স্পেনের লা লিগার দল সেভিয়ার হয়ে ফরোয়ার্ড হিসেবে খেলেন।

মুনিরের ফুটবলের হাতেখড়ি হয় স্থানীয় ক্লাব গালাপাগার এবং সান্তা আনা তে। ২০১০ সালে তিনি আতলেতিকো মাদ্রিদ এর যুব প্রকল্পে যোগ দেন। পরে ২০১১ সালে তিনি বার্সেলোনার যুব দলে যোগ দেন। বার্সেলোনা হুভেনিল দলের হয়ে তিনি ২০১৩-১৪ উয়েফা ইয়ুথ লিগ জেতেন। এই টুর্নামেন্টে তিনি সর্বোচ্চ গোলদাতা এবং সহায়তাকারী হন। ২০১৯ সালে তিনি ১০ লক্ষ ইউরোর বিনিময়ে স্পেনের আরেক ক্লাব সেভিয়ায় যোগ দেন।

মুনির তার পেশাদার জীবন শুরু করেন বার্সেলোনা বি দলের হয়ে ২০১৪ সালে। ২০১৪ সালের ২৪ অগাস্ট তার বার্সেলোনা দলে অভিষেক হয়। ২০১৬ সালে তাকে ২০১৬-১৭ মৌসুমের জন্য ধারে স্পেনীয় ক্লাব ভ্যালেন্সিয়ায় পাঠানো হয়। ২০১৭ সালে তাকে আবারও এক মৌসুমের জন্য ধারে পাঠানো হয় আরেক স্পেনীয় ক্লাব আলাভেস এ। ২০১৮ সালের জুলাইয়ে তিনি বার্সেলোনা দলে ফিরে আসেন।

মুনির স্পেন অনূর্ধ্ব-১৯ ও অনূর্ধ্ব-২১ দলে খেলেছেন। ৮ সেপ্টেম্বর ২০১৪ মুনিরের স্পেন দলে অভিষেক হয় মেসিডোনিয়ার বিপক্ষে। ২০১৮ ফিফা বিশ্বকাপ এর আগে তিনি জাতীয় দল পরিবর্তন করে মরক্কো জাতীয় দলের হয়ে খেলার জন্য ফিফা এবং কোর্ট অফ আরবিট্রেশন ফর স্পোর্টস এ আবেদন করেন কিন্তু তা প্রত্যাখ্যাত হয়।

পরিসংখ্যান

ক্লাব

আন্তর্জাতিক

অর্জন

ক্লাব
বার্সেলোনা যুব
উয়েফা ইয়ুথ লিগ: ২০১৩-১৪

বার্সেলোনা
লা লিগা: ২০১৪-১৫, ২০১৫-১৬
কোপা দেল রে: ২০১৪-১৫, ২০১৫-১৬
উয়েফা চ্যাম্পিয়নস লিগ: ২০১৪-১৫
উয়েফা সুপার কাপ: ২০১৪-১৫
ফিফা ক্লাব বিশ্বকাপ: ২০১৫
স্পেনীয় সুপার কাপ: ২০১৬, ২০১৮

ব্যক্তিগত
কোপা দেল রে সর্বোচ্চ গোলদাতা: ২০১৫-১৬
উয়েফা ইয়ুথ লিগ সর্বোচ্চ গোলদাতা: ২০১৩-১৪
উয়েফা ইয়ুথ লিগ সর্বোচ্চ গোলে সহায়তাকারী: ২০১৩-১৪

তথ্যসূত্র

জীবিত ব্যক্তি
১৯৯৫-এ জন্ম
স্পেনীয় ফুটবলার
লা লিগার খেলোয়াড়
ফুটবল ফরোয়ার্ড
ফুটবল ক্লাব বার্সেলোনার খেলোয়াড়
সেভিয়া ফুটবল ক্লাবের খেলোয়াড়
দেপোর্তিভো আলাভেসের খেলোয়াড়
ফুটবল ক্লাব বার্সেলোনা আতলেতিকের খেলোয়াড়
ভালেনসিয়া ফুটবল ক্লাবের খেলোয়াড়
মরক্কী ফুটবলার
মাদ্রিদ সম্প্রদায়ের ফুটবলার
মরক্কোর আন্তর্জাতিক ফুটবলার
স্পেনের আন্তর্জাতিক ফুটবলার
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
সেহুন্দা দিভিসিওনের খেলোয়াড়
হেতাফে ফুটবল ক্লাবের খেলোয়াড়
২০২১ আফ্রিকা কাপ অব নেশন্সের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
উয়েফা ইউরোপা লিগ বিজয়ী খেলোয়াড়
স্পেনীয় পুরুষ ফুটবলার
পুরুষ ফুটবল ফরোয়ার্ড
ইউনিয়ন দেপোর্তিভা লাস পালমাসের খেলোয়াড়
ক্লাব দেপোর্তিভো লেগানেসের খেলোয়াড়
সান্দ্রো রামিরেজ

সান্দ্রো রামিরেজ কাস্তিয়ো (জন্মঃ ৯ জুলাই ১৯৯৫), যিনি সান্দ্রো নামে পরিচিত, একজন স্পেনীয় ফুটবলার যিনি ইংলিশ প্রিমিয়ার লিগ এর এভারটন ফুটবল ক্লাবের হয়ে ফরোয়ার্ড হিসেবে খেলেন। তিনি তার পেশাদার জীবন শুরু করেন বার্সেলোনা বি দলের হয়ে ২০১৩ সালে। ২০১৪ সালের ৩১ অগাস্ট তার বার্সেলোনা দলে অভিষেক হয়। ২০১৬ সালে তিনি মালাগায় যোগ দেন।

ক্লাব পরিসংখ্যান

অর্জন
বার্সেলোনা
লা লিগা: ২০১৪-১৫, ২০১৫-১৬
কোপা দেল রে: ২০১৪-১৫, ২০১৫-১৬
উয়েফা চ্যাম্পিয়নস লিগ: ২০১৪-১৫
উয়েফা সুপার কাপ: ২০১৪-১৫
ফিফা ক্লাব বিশ্বকাপ: ২০১৫

তথ্যসূত্র

জীবিত ব্যক্তি
১৯৯৫-এ জন্ম
স্পেনীয় ফুটবলার
লা লিগার খেলোয়াড়
ফুটবল ফরোয়ার্ড
ফুটবল ক্লাব বার্সেলোনার খেলোয়াড়
সেভিয়া ফুটবল ক্লাবের খেলোয়াড়
ফুটবল ক্লাব বার্সেলোনা আতলেতিকের খেলোয়াড়
মালাগা ফুটবল ক্লাবের খেলোয়াড়
রিয়াল সোসিয়েদাদের ফুটবলার
রিয়াল বায়াদোলিদের খেলোয়াড়
এভার্টন ফুটবল ক্লাবের খেলোয়াড়
প্রিমিয়ার লিগের খেলোয়াড়
সেহুন্দা দিভিসিওনের খেলোয়াড়
সোসিয়েদাদ দেপোর্তিবা উয়েস্কার ফুটবলার
হেতাফে ফুটবল ক্লাবের খেলোয়াড়
ইউনিয়ন দেপোর্তিভা লাস পালমাসের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনীয় প্রবাসী ফুটবলার
ইংল্যান্ডে প্রবাসী ফুটবলার
ইংল্যান্ডে স্পেনীয় প্রবাসী ক্রীড়াবিদ
স্পেনীয় পুরুষ ফুটবলার
পুরুষ ফুটবল ফরোয়ার্ড
উর্দু উইকিপিডিয়া

উর্দু উইকিপিডিয়া () একটি মুক্ত অনলাইন বিশ্বকোষ। এটি উইকিপিডিয়ার উর্দু সংস্করণ। , উর্দু উইকিপিডিয়া জানুয়ারী ২০০৪ এ যাত্রা শুরু করে। ২২ অক্টোবর ২০১৫ এ উর্দু উইকিপিডিয়ার নিবন্ধ সংখ্যা ৯০,৪১৬ তে পৌঁছায়।   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনা সংখ্যা  টি।

মাইলফলক

তথ্যসূত্র

বহিঃসংযোগ 
  উর্দু উইকিপিডিয়া
  উর্দু উইকিপিডিয়ার মোবাইল সংস্করণ

ভাষা অনুযায়ী উইকিপিডিয়া
উর্দু ভাষার ওয়েবসাইট
২০০৪-এ প্রতিষ্ঠিত ইন্টারনেট সম্পত্তি
উইকিপিডিয়াতে ভাষা
উর্দু বিশ্বকোষ
ভারতে উইকিপিডিয়া
বাউলাই নদী

বাউলাই নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৭২  কিলোমিটার, গড় প্রস্থ ৮৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাউলাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৫।

উৎপত্তি 
বাউলাই নদীর উৎপত্তি হয়েছে যাদুকাটা-রক্তি নদী থেকে। সুনামগঞ্জ জেলার তাহিরপুর উপজেলার মধ্য দিয়ে প্রবাহিত হয়ে ধর্মপাশা অতিক্রম করে জামালগঞ্জের ধনু নদীতে পড়েছে।

অন্যান্য তথ্য
বাউলাই নদীর তীরে অবস্থিত শহর বাজারগুলো হচ্ছে তাহিরপুর উপজেলা শহর, সুখাইবাজার, রাজবাড়ি ও কাজিগাঁও। নদীটি জোয়ার ভাটার প্রভাবমুক্ত। সাধারণত বন্যায় দুকূল প্লাবিত হয়। বারোমাসি জলপ্রবাহের এই নদীটি শুষ্ক মৌসুমে প্রবাহ অনেক কমে যায়। জুলাই-আগস্ট মাসে বর্ষা মৌসুমে বেড়ে যায়। তখন পানিপ্রবাহের পরিমাণ দাঁড়ায় ১০০০ ঘনমিটার/সেকেন্ড। নদীটির গভীরতা বর্ষা মৌসুমে দাঁড়ায় ৮ মিটার।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সুনামগঞ্জ জেলার নদী
তাহিরপুর উপজেলা
জামালগঞ্জ উপজেলা
ধর্মপাশা উপজেলা